

**"Жеке және заңды тұлғаларға көрсетілетін мемлекеттік қызметтердің тізілімін бекіту туралы" Қазақстан Республикасы Үкіметінің 2010 жылғы 20 шілдедегі № 745 қаулысына толықтырулар енгізу туралы**

***Күшін жойған***

Қазақстан Республикасы Үкіметінің 2013 жылғы 27 наурыздағы № 283 қаулысы. Күші жойылды - Қазақстан Республикасы Үкіметінің 2013 жылғы 18 қыркүйектегі № 983 қаулысымен

      Ескерту. Күші жойылды - ҚР Үкіметінің 18.09.2013 № 983 қаулысымен (алғашқы ресми жарияланған күнінен бастап қолданысқа енгізіледі).

      Қазақстан Республикасының Үкіметі **ҚАУЛЫ ЕТЕДІ**:

      1. «Жеке және заңды тұлғаларға көрсетілетін мемлекеттік қызметтердің тізілімін бекіту туралы» Қазақстан Республикасы Үкіметінің 2010 жылғы 20 шілдедегі № 745 қаулысына (Қазақстан Республикасының ПҮАЖ-ы, 2010 ж., № 44, 401-құжат) мынадай толықтырулар енгізілсін:

      көрсетiлген қаулымен бекiтiлген жеке және заңды тұлғаларға көрсетiлетiн мемлекеттiк қызметтердiң тiзiлiмi:

      мынадай мазмұндағы реттік нөмірлері 255-1, 353-1, 353-2, 353-3, 353-4, 353-5 және 472-1-жолдармен толықтырылсын:

      «

|  |  |  |  |  |  |  |
| --- | --- | --- | --- | --- | --- | --- |
| 255-1 | Кеден одағының аумағы шегінде Қазақстан Республикасының Мемлекеттік шекарасы арқылы геологиялық ақпаратты әкетуге арналған рұқсат | Жеке және заңды тұлғалар | ИЖТМ | ИЖТМ | ИЖТМ-ның аумақтық бөлімшелері | Қағаз түрінде (рұқсат) |

                                                                    »;

      «

|  |  |  |  |  |  |  |
| --- | --- | --- | --- | --- | --- | --- |
| 353-1 | Преференциялық және преференциялық емес режимдерді қолдану кезінде тауардың шыққан елін айқындауға қатысты алдын ала шешімдер қабылдау | Жеке және заңды тұлғалар | Қаржымині | Қаржымині | Қаржыминінің Кедендік бақылау комитеті | Қағаз түрінде (шешім) |
| 353-2 | Тауарларды жіктеу жөнінде алдын ала шешімдер қабылдау | Жеке және заңды тұлғалар | Қаржымині | Қаржымині | Қаржыминінің Кедендік бақылау комитеті | Қағаз түрінде (шешім) |
| 353-3 | Кедендік баждардың, салықтардың және кедендік алымдардың артық (қате) төленген сомаларының болуын растау | Жеке және заңды тұлғалар | Қаржымині | Қаржымині | Кедендік бақылау және Кеден департаменттері | Қағаз түрінде (растау) |
| 353-4 | Кедендік баждар, салықтар, кедендік алымдар мен өсімпұлдар бойынша есептеулерді салыстыру актісін беру | Жеке және заңды тұлғалар | Қаржымині | Қаржымині | Кедендік бақылау және Кеден департаменттері | Қағаз түрінде (салыстыру актісі) |
| 353-5 | Тауарды құрастырылмаған немесе жиналмаған түрде, оның ішінде белгіленген уақыт кезеңі ішінде әртүрлі партиялармен әкелу көзделген жинақталмаған немесе аяқталмаған түрде жіктеу туралы шешімді беру | Заңды тұлғалар | Қаржымині | Қаржымині | Қаржыминінің Кедендік бақылау комитеті | Қағаз түрінде (шешім) |

                                                                   »;

      «

|  |  |  |  |  |  |  |
| --- | --- | --- | --- | --- | --- | --- |
| 472-1 | Жарылыс жұмыстарын немесе жарылыс материалдарымен жұмыс жүргізуге рұқсат беру | Заңды тұлғалар | ТЖМ | ТЖМ | ТЖМ-ның аумақтық бөлімшелері | Қағаз түрінде (рұқсат) |

                                                                   ».

      2. Осы қаулы алғашқы ресми жарияланған күнінен бастап қолданысқа енгізіледі.

*Қазақстан Республикасының*

*Премьер-Министрі                                     С. Ахметов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК